**PROIECT**

**ROMÂNIA**  (nu produce efecte juridice)\*

**JUDEŢUL MUREŞ Iniţiator**

**MUNICIPIUL TÂRGU MUREŞ PRIMAR,**

 **SOÓS ZOLTÁN**

**HOTĂRÂREA NR. ................**

**din .........................................................**

**privind reorganizarea și modificarea Organigramei, Statului de funcții și a Regulamentului de organizare și funcționare a Aparatului de Specialitate al Primarului Municipiului Târgu Mureș și al Direcției de Evidență a Persoanelor Târgu Mureș, pentru aplicarea prevederilor Legii nr. 296/2023,** **cu modificările și completările ulterioare**

**Consiliul local al Municipiului Târgu Mureș, întrunit în ședință ordinară de lucru,**

**Având în vedere:**

* **Referatul de aprobare al proiectului de hotărâre nr. 46784/03.09.2024 privind reorganizarea și modificarea Organigramei, Statului de funcții și a Regulamentului de organizare și funcționare a Aparatului de Specialitate al Primarului Municipiului Târgu Mureș și al Direcției de Evidență a Persoanelor Târgu Mureș, pentru aplicarea prevederilor Legii nr. 296/2023, cu modificările și completările ulterioare**, întocmit la nivelul Direcției Proiecte cu Finanțare Internațională, Resurse Umane, Relații cu Publicul și Logistică, prin Serviciul Salarizare și Resurse Umane din cadrul Aparatului de specialitate al Primarului Municipiului Târgu Mureș;
* H.C.L. nr. 298/28.07.2022 privind aprobarea modificării Organigramei și a Statului de funcții ale aparatului de specialitate al Primarului Municipiului Târgu Mureș, modificată prin H.C.L. nr. 147/28.06.2024 privind reorganizarea, aprobarea Organigramei, Statului de Funcții și a Regulamentului de Organizare și Funcționare al Aparatului de Specialitate al Primarului Municipiului Târgu Mureș și al Direcției de Evidență al Persoanelor Târgu Mureș;

**Luând în considerare că:**

* Instituția Prefectului Județului Mureș a formulat acțiune în contencios administrativ având ca obiect anularea H.C.L. nr. 147/28.06.2024privind reorganizarea, aprobarea Organigramei, Statului de Funcții și a Regulamentului de Organizare și Funcționare al Aparatului de Specialitate al Primarului Municipiului Târgu Mureș și al Direcției de Evidență al Persoanelor Târgu Mureș, or, în condițiile art. 3, alin. (3) din Legea nr. 554/2004 – Legea contenciosului administrativ, cu modificările și completările ulterioare: *”Până la soluționarea cauzei, actul atacat potrivit alin. (1)* ***este suspendat de drept****”;*
* Adresa nr. MSG\_STZ-9790/08.08.2024 înregistrată la Registratura Municipiului Târgu Mureș sub nr. 43174/08.08.2024 emisă de Ministerul Finanțelor – Administrația Județeană a Finanțelor Publice Mureș transmite U.A.T. Municipiul Târgu Mureș privind suspendarea alocării sumelor defalcate din unele venituri ale bugetului de stat pentru echilibrarea bugetelor locale pentru Municipiul Târgu Mureș.

**Văzând:**

* Rapoartele de specialitate ale Direcțiilor din cadrul Municipiului Târgu Mureș, cu competențe în domeniu;
* Rapoartele Comisiilor de specialitate din cadrul Consiliului Local Municipal Târgu Mureș;

**În conformitate cu prevederile:**

* art. XVI – XXII din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, modificată din O.U.G. nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene;
* art. 5, lit. g), lit. q), lit. y), lit. ff), lit. gg), lit. hh), art. 369, lit. b), art. 370 alin. (2), art. 371, art. 382, art. 390, art. 391, art. 392, art. 393, art. 405, art. 407, art. 408, art. 409, art. 512, art. 518, art. 519, art. 539, art. 540, art. 541, art. 546 din O.U.G. nr. 57/2019 privind Codul administrativ, cu modificările și completările ulterioare;
* Legea nr. 53/2003 privind Codul Muncii, republicată, cu modificările și completările ulterioare;
* art. III și Anexa la O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare;
* art. 11 din Legea nr. 153/2017 privind salarizarea personalului plătit din fonduri publice, cu modificările și completările ulterioare;
* art. 154 alin. (2), alin. (3), art. 155, alin. (5), coroborate cu prevederile art. 129, alin. (2), lit. a) si alin. (3), lit. c) și art.196 alin. (1) lit. a) și cu prevederile art. 240 din O.U.G. nr. 57/2019 privind Codul administrativ, cu modificările și completările ulterioare;
* art. 25, alin. (2) și alin. (3) din O.U.G. nr. 111/2010 privind concediul și indemnizația lunară pentru creșterea copiilor, cu modificările și completările ulterioare;
* art. 21 din O.U.G. nr. 96/2003 privind protecția maternității la locurile de muncă, cu modificările și completările ulterioare;
* art. LXIX din O.U.G. nr. 115/2023 din 14 decembrie 2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene

**Ținând seama de:**

* Adresa Instituției Prefectului – Județul Mureș nr. 14223/IX/01.11.2023 înregistrată la Registratura Municipiului Târgu Mureș sub nr. 70966/02.11.2023;
* Adresa Instituției Prefectului – Județul Mureș nr. 3996/S IX/22.03.2024 înregistrată la Registratura Municipiului Târgu Mureș sub nr. 19515/28.03.2024;
* Avizul favorabil nr. 4407/18.04.2024 al Direcției Generale pentru Evidența Persoanelor din cadrul Ministerului Afacerilor Interne;
* **H.C.L. nr. 15/08.02.2024** privind predarea - preluarea personalului medical de specialitate din unitățile de învățământ preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico-sanitar angajat de autoritățile administrației publice locale, conform Ordinului Ministrului Educației nr. 3040/2024;

În conformitate cu prevederile art. 129, alin. (1), alin. (2), lit. a) si alin. (3) lit. c) coroborat cu prevederile art. 196, alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

În temeiul art. 139, alin. (1) din O.U.G. nr. 57/2019 privind Codul administrativ, cu modificările și completările ulterioare,

**Hotărăște:**

**Art. 1.** (1)Se aprobă reorganizarea și modificarea **Organigramei, Statului de funcții și Regulamentului de Organizare și Funcționare a Aparatului de specialitate al Primarului Municipiului Târgu Mureș,** pentru aplicarea prevederilor Legii nr. 296/2023, cu modificările și completările ulterioare, **conform Anexelor nr. 1A - 3A, care fac parte integrantă din prezenta hotărâre:**

* Anexa nr. 1 A – Organigrama Aparatului de specialitate al Primarului Municipiului Târgu Mureș;
* Anexa nr. 2 A – Statul de funcții al Aparatului de specialitate al Primarului Municipiului Târgu Mureș;
* Anexa nr. 3 A– Regulamentul de organizare și funcționare al Aparatului de specialitate al Primarului Municipiului Târgu Mureș.

(2) Se aprobă numărul total de posturi la nivel de Unitate Administrativ Teritorial Târgu Mureș în număr de 629 de posturi după cum urmează:

* Aparatul de Specialitate a Primarului inclusiv ADP 300 de posturi (din care 199 funcționari publici și 101 de posturi personal contractual);
* Clubul Sportiv Municipal 9 posturi (HCLM nr. 89/28.03.2024);
* Administrația Grădinii Zoologice și a Platoului Cornești 53 de posturi (HCLM nr. 88/28.03.2024);
* Direcția Fiscală Locală 78 de posturi (HCLM nr. 156/28.06.2024);
* Administrația Sere și Parcuri 91 de posturi (HCLM nr. 88/28.03.2024);
* Centrul de Cultură, Artă și Agrement 98 de posturi (HCLM nr. 50/29.02.2024);

(3) Pentru respectarea drepturilor la carieră ale funcționarilor publici, procedurile legale prevăzute de O.U.G. nr. 57/2019, cu modificările și completările ulterioare, vor fi aplicate în termen de minimum 30 zile de la intrarea în vigoare a prezentei hotărâri, conform art. 408 din O.U.G. nr. 57/2019 privind Codul administrativ, cu modificările și completările ulterioare. Modul de aplicare a acestor proceduri legale se aprobă prin dispoziția Primarului.

(4) Transformarea unei funcții vacante într-o funcție publică cu altă denumire sau într-o funcție publică de nivel inferior ori superior, cu încadrarea în numărul maxim de posturi aprobat, se va realiza prin Dispoziția Primarului Municipiului Târgu Mureș.

**Art. 2.** (1) Se aprobă **modificarea denumirii Serviciului Public Comunitar Local de Evidență a Persoanelor Târgu Mureș în Direcția de Evidență a Persoanelor Târgu Mureș,** în subordineaConsiliului Local Municipal Târgu Mureș.

(2) Se aprobă Organigrama, Statul de funcții și Regulamentul de Organizare și Funcționare pentru Direcția de Evidență a Persoanelor Târgu Mureș, conform **Anexelor 1 B – 3 B,** care fac parte integrantă din prezenta hotărâre:

* Anexa nr. 1 B – Organigrama Direcției de Evidență a Persoanelor Târgu Mureș;
* Anexa nr. 2 B – Statul de funcții al Direcției de Evidență a Persoanelor Târgu Mureș;
* Anexa nr. 3 B– Regulamentul de organizare și funcționare al Direcției de Evidență a Persoanelor Târgu Mureș;

(3) În cadrul Direcției de Evidență a Persoanelor Târgu Mureș, se produc următoarele modificări structurale:

* Se suplimentează numărul de posturi existent la data prezentei (35 de posturi) cu un post – funcție publică de execuție, consilier, clasa I, grad profesional superior, la nivelul Serviciului Stare civilă;
* Funcția publică de execuție vacantă de referent superior, studii medii se transformă în funcție publică de execuție de consilier superior, clasa I, grad profesional superior, la nivelul Serviciului de evidență a persoanelor;

**Art. 3.** (1)Cu intrarea în vigoare a prezentei hotărâri, **s**e aprobă predarea – preluarea personalului medical de specialitate din unitățile de învățământ preuniversitar de stat, inclusiv din unitățile de învățământ special de stat, și a celui din creșele publice arondate unităților de învățământ preuniversitar de stat în structura de personal medico – sanitar angajat la Direcția de Asistență Socială Târgu Mureș – instituție cu personalitate juridică în subordinea Consiliului Local Municipal Târgu Mureș.

(2) Se aprobă transferul cabinetelor școlare și a cabinetelor stomatologice, precum și a personalului medical de specialitate din cadrul acestora de la Direcția Școli a Aparatului de Specialitate al Primarului Municipiului Târgu Mureș la Direcția de Asistență Socială Târgu Mureș.

(3) În termen de 30 zile calendaristice de la data intrării în vigoare a prezentei hotărâri, se desemnează Serviciul Salarizare și Resurse Umane din cadrul Aparatului de specialitate al Primarului Municipiului Târgu Mureș să efectueze demersurile necesare pentru transfer, respectiv încetarea raporturilor de muncă a personalului medical în cadrul autorității publice locale, cu respectarea procedurilor legale aplicabile fiecărei categorii de personal și funcții, respectiv asigurarea posturilor necesare și încadrarea personalului medical preluat de către Direcția de Asistență Socială Târgu Mureș, cu respectarea regimului juridic aplicabil fiecărei categorii de personal și funcții.

**Art. 4.** La data intrării în vigoare a prezentei hotărâri, orice dispoziții contrare se abrogă.

**Art. 5.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ, cu modificările și completările ulterioare, precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6.** Primarul Municipiului Târgu Mureș și compartimentele funcționale din cadrul Aparatului de specialitate al Primarului Municipiului Târgu Mureș implicate, vor duce la îndeplinire prevederile prezentei hotărâri, conform competențelor stabilite.

**Art. 7.** Prezenta hotărâre se publică pe site-ul propriu și totodată se comunică:

* Instituției Prefectului - Județul Mureș;
* Primarului Municipiului Târgu Mureș;
* Agenției Naționale a Funcționarilor Publici;
* tuturor direcțiilor/serviciilor din cadrul U.A.T. Municipiului Târgu Mureș, inclusiv structurilor cu personalitate juridică aflate sub autoritatea, coordonarea și finanțarea Consiliului Local al Municipiului Târgu Mureș;
* se va publica pe site-ul instituției.

 **Viză de legalitate,**

**Secretar General al Municipiului Târgu Mureș,**

 **Bordi Kinga**